SL Uradni list Evropske unije L 181/9

SKLEP SKUPNEGA ODBORA EGP

št. 42/2010

z dne 30. aprila 2010

o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 22/2010 z dne 12. marca 2010 (1).

(2) Priloga II k Sporazumu je bila spremenjena s Sklepom Skupnega odbora EGP št. 24/2010 z dne 12. marca 2010 (2).

(3) Uredbo Komisije (ES) št. 450/2009 z dne 29. maja 2009 o aktivnih in inteligentnih materialih in izdelkih, namenjenih za stik z živili (3), je treba vključiti v Sporazum.

(4) Uredbo Komisije (ES) št. 953/2009 z dne 13. oktobra 2009 o snoveh, ki so za posebne prehranske namene lahko dodane živilom za posebne prehranske namene (4), je treba vključiti v Sporazum.

(5) Uredbo Komisije (ES) št. 975/2009 z dne 19. oktobra 2009 o spremembi Direktive 2002/72/ES o polimernih materialih in izdelkih, namenjenih za stik z živili (5), je treba vključiti v Sporazum.

(6) Uredbo Komisije (ES) št. 1050/2009 z dne 28. oktobra 2009 o spremembi prilog II in III k Uredbi Evropskega parlamenta in Sveta (ES) št. 396/2005 glede mejnih vrednosti ostankov za azoksistrobin, acetamiprid, klomazon, ciflufenamid, emamektin benzoat, famoksadon, fenbutatin oksid, flufenoksuron, fluopikolid, indoksakarb, ioksinil, mepanipirim, protiokonazol, piridalil, tiakloprid in trifloksistrobin v nekaterih proizvodih ali na njih (6), kakor je bila popravljena z UL L 338, 19.12.2009, str. 105. je treba vključiti v Sporazum.

(7) Direktivo 2009/39/ES Evropskega parlamenta in Sveta z dne 6. maja 2009 o živilih za posebne prehranske namene (prenovitev) (7) je treba vključiti v Sporazum.

(8) Uredba (ES) št. 953/2009 razveljavlja direktivi Komisije 2001/15/ES (8) in 2004/6/ES (9), ki sta vključeni v Sporazum in ju je zato treba v okviru Sporazuma razveljaviti.

(9) Direktiva 2009/39/ES razveljavlja Direktivo Sveta 89/398/EGS (10), ki je vključena v Sporazum in jo je zato treba v okviru Sporazuma razveljaviti.

(10) Ta sklep se ne uporablja za Lihtenštajn –

SKLENIL:

Člen 1

V točki 40 (Uredba (ES) št. 396/2005 Evropskega parlamenta in Sveta) poglavja II Priloge I k Sporazumu se doda naslednja alinea:

Člen 2

Poglavje XII Priloge II k Sporazumu se spremeni:

1. besedilo točk 51 (Direktiva Sveta 89/398/EGS), 54zi (Direktiva Komisije 2001/15/ES) in 54zzm (Direktiva Komisije 2004/6/ES) se črta;

2. v točki 54zzb (Direktiva Komisije 2002/72/ES) se doda naslednja alinea: „— 32009 R 0975: Uredba Komisije (ES) št. 975/2009 z dne 19. oktobra 2009 (UL L 274, 20.10.2009, str. 3).“;

3. v točki 54zzy (Uredba Evropskega parlamenta in Sveta (ES) št. 396/2005) se doda naslednja alinea: „— 32009 R 1050: Uredba Komisije (ES) št. 1050/2009 z dne 28. oktobra 2009 (UL L 290, 6.11.2009, str. 7), kakor je bila popravljena z UL L 338, 19.12.2009, str. 105.“;

4. za točko 54zzzzi (Direktiva 2009/32/ES Evropskega parlamenta in Sveta) se vstavijo naslednje točke: „54zzzzj. 32009 L 0039: Direktiva 2009/39/ES Evropskega parlamenta in Sveta z dne 6. maja 2009 o živilih za posebne prehranske namene (prenovitev) (UL L 124, 20.5.2009, str. 21). 54zzzzk. 32009 R 0450: Uredba Komisije (ES) št. 450/2009 z dne 29. maja 2009 o aktivnih in inteligentnih materialih in izdelkih, namenjenih za stik z živili (UL L 135, 30.5.2009, str. 3). 54zzzzl. 32009 R 0953: Uredba Komisije (ES) št. 953/2009 z dne 13. oktobra 2009 o snoveh, ki so za posebne prehranske namene lahko dodane živilom za posebne prehranske namene (UL L 269, 14.10.2009, str. 9).“.

Člen 3

Besedila uredb (ES) št. 450/2009, (ES) št. 953/2009, (ES) št. 975/2009 in Uredbe (ES) št. 1050/2009, kakor je bila popravljena z UL L 338, 19.12.2009, str. 105. ter Direktive 2009/39/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 4

Ta sklep začne veljati 1. maja 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (11).

Člen 5

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 30. aprila 2010 Za Skupni odbor EGP Predsednik Alan SEATTER

(1) UL L 143, 10.6.2010, str. 13.

(2) UL L 143, 10.6.2010, str. 17.

(3) UL L 135, 30.5.2009, str. 3.

(4) UL L 269, 14.10.2009, str. 9.

(5) UL L 274, 20.10.2009, str. 3.

(6) UL L 290, 6.11.2009, str. 7.

(7) UL L 124, 20.5.2009, str. 21.

(8) UL L 52, 22.2.2001, str. 19.

(9) UL L 15, 22.1.2004, str. 31.

(10) UL L 186, 30.6.1989, str. 27.

(11) Navedena ni nobena ustavna zahteva.